**prof. dr. Roman Šturm**

Prof. dr. Roman Šturm je zaposlen na Fakulteti za strojništvo Univerze v Ljubljani, kjer je od leta 2011 prodekan za pedagoško dejavnost. Na fakulteto je prišel leta 2006 z Inštituta za kovinske materiale in tehnologijo. Pred tem je bil štiri leta vodja predstavništva in področni vodja v podjetju Trimo Trebnje. Od leta 2012 do 2014 je bil tudi predsednik nadzornega sveta Termoelektrarne Šoštanj. Raziskovalno se ukvarja s karakterizacijo materiala, z laserskim pretaljevanjem, legiranjem in oblaganjem ter z razvojem metode lezenja materiala s pomočjo malega bata. V času svojega študija je prejel Univerzitetno študentsko Prešernovo nagrado. Od leta 2002 do leta 2015 je aktivno deloval na več kot desetih različnih projektih s tujimi in domačimi raziskovalnimi partnerji. Njegovo znanstveno delo obsega 197 bibliografskih enot, od tega je bilo 34 člankov objavljenih v revijah s faktorjem vpliva.